Asher Brown Durand
Store norske leksikon,Kunst og estetikk,Bildende kunst,Kunsthistorie,Nyklassisisme og romantikk i bildende kunst
Asher Brown Durand var en amerikansk maler og grafiker. Han var en av grunnleggerne av det amerikanske landskapsmaleri og leder for den såkalte Hudson River School.
Først ble han kjent som grafiker etter å ha gravert John Trumbulls maleri The Declaration of Independence (1820). Deretter spesialiserte han seg på landskapsmaleri fra omkring 1837. Han utviklet genren i en realistisk retning, basert på observasjon av naturen. Durand fikk betydning ikke minst som teoretiker. Hans teorier om landskapsmaleriet, Letters on Landscape Painting, ble utgitt i kunsttidsskriftet The Crayon i 1855. Les mer i Store norske leksikon kunst i USA landskapsmaleri grafiker